Sollund er også forfatter av flere sakprosabøker. Den siste utgivelsen ble innkjøpt av Kulturrådets innkjøpsordning for norsk sakprosa i 2021 og er oversatt til spansk. Sollund har engasjert seg i offentligheten, særlig for flyktningkvinner og innvandreres rettigheter og mot diskriminering, samt i de senere år for dyrs rettigheter og kampen mot artsutryddelse. Hun har skrevet en rekke kronikker om norsk og internasjonal rovdyrpolitikk.